open-index/open-wikipedia-markdown huggingface dataset:
Eddie Hinton

**Eddie Hinton** () var ein amerikansk låtskrivar og studiomusikar, mest kjend for å arbeide med soul- og R&B-songarar. Han spelte sologitar for Muscle Shoals Rhythm Section frå 1967 til 1971.

Som studiogitarist spelte Hinton på hitsongar med Wilson Pickett, Arthur Conley, Aretha Franklin, Joe Tex, Solomon Burke, Percy Sledge, The Staple Singers, The Dells, Paul Kelly, Johnny Taylor, Elvis Presley, The Box Tops, R.B. Greaves, Boz Scaggs, Evie Sands, Looking Glass, Toots Hibbert og Otis Redding.

Hinton var òg låtskrivar og den mest kjende songen hans er «Breakfast in Bed», som er blitt spelt mange gonger, mellom anna av Dusty Springfield og UB40 i lag med Chrissie Hynde. Han var òg medlåtskrivar på «It's All Wrong, but It's All Right» sungen av Laura Lee.

## Diskografi
* *Very Extremely Dangerous* (1978) Muscle Shoals Sound Studio
* *Letters From Mississippi* (1987) Birdland Recording Studio
* *Cry & Moan* (1991) Duck Tape Studio
* *Very Blue Highway* (1993) Birdland Recording Studio
* *Hard Luck Guy* (1999) Birdland & Duck Tape Recording Studios

## Kjelder

**Denne artikkelen bygger på «[[:en:Eddie Hinton|Eddie Hinton]]» frå ,  den 23. februar 2017.* 
 

## Bakgrunnsstoff
*Oppføring i The Encyclopedia Of Alabama
*AllMusic
*Illustrert Eddie Hinton-diskografi
Erland Steenberg

**Erland Steenberg** () var ein norsk revisor, meklar og politikar, fødd og død i Nedre Eiker. Han representerte Senterpartiet og Buskerud fylke på Stortinget i perioden 1965-77, nestformann i Senterpartiet 1967-77.

Steenberg var son til ein gardbrukar. Etter å ha fullført handelsgymnas i 1939 var han tilsett ved Noregs Bank si avdeling i Drammen til 1947. I tida 1943-68 dreiv han eiga revisorforretning.

Åra 1960-67 var medlem i Nedre Eiker heradsstyre, vald for Senterpartiet. Frå hausten 1965 var han stortingsrepresentant i tolv år. Dei fyrste åtte åra på Stortinget var han sekretær i Finanskomiteen, sidan medlem i Utanriks- og konstitusjonskomiteen. Han var nestformann i Senterpartiet frå 1967 til han sa frå seg attval på landsmøtet i 1977. Dessutan var han parlamentarisk leiar i valperioden 1973-77, og visepresident i Odelstinget i valperioden 1969-73.

Etter han gjekk ut av Stortinget var Steenberg direktør i Norges Eiendomsmeglerforbund frå 1978 til han i 1986 gjekk over til å drive eige firma som statsautorisert eigedomsmeklar i Nedre Eiker dei neste ti åra.

Steenberg var elles medlem av fylkesskattestyret i Buskerud 1955-63, av ein valordningskommisjon 1968-73 og var ein av riksrevisorane i Riksrevisjonen 1978-90.

## Kjelder
*Stortingsbiografi
Buddy Spicher

**Norman Keith «Buddy» Spicher** () er ein amerikansk country-felespelar. Han er medlem av studiomusikarbandet The Nashville A-Team og er blitt Grammy-nominert. Han vart nominert som årets instrumentalist av CMA i 1983 og 1985. Han var den første felespelaren i «Nashville Cats»-serien til Country Music Hall of Fame. Han har spelt med praksis talt alle countrystjerner i USA frå 60-åra til tidleg i 80-åra, som Faron Young, Johnny Paycheck Little Jimmy Dickens, Reba McEntire, George Jones, Dolly Parton, Crystal Gayle, Loretta Lynn, Bob Wills, Asleep at the Wheel, Ray Price, Willie Nelson, George Strait («Amarillo by Morning»), Bill Monroe og Emmylou Harris.

Han har òg spelt med Elvis Presley, Gary Burton, Bob Dylan, Joan Baez, The Monkees, Linda Ronstadt («Long, Long Time»), Ray Charles, Henry Mancini, Dan Fogelberg, The Statler Brothers, The Happy Goodman Family, Neil Young og The Lewis Family.

## Kjelder

**Denne artikkelen bygger på «[[:en:Buddy Spicher|Buddy Spicher]]» frå ,  den 23. februar 2017.* 
*** oppgav desse kjeldene:*


## Bakgrunnsstoff
*Heimeside
You'll Never Walk Alone av Elvis Presley

***You'll Never Walk Alone*** er eit gospel-samlealbum av Elvis Presley, gjeve ut i 1971 på RCA Camden. Albumet består hovudsakleg av gospelinnspelingar Presley hadde gjeve ut før. Innspelingane gjekk heilt attende til 1957, og bestod av to songar som ikkje var gjevne ut før. Singelen «You'll Never Walk Alone», ei utgåve av Oscar Hammerstein II- og Richard Rodgers-songen, vart ein mindre hit for han seint i 1960-åra. Dei to songane som ikkje var gjevne ut før var «Let Us Pray» frå filmmusikken til filmen *[[Change of Habit]]* frå 1969 og «Who Am I?», ein song som var til overs frå innspelingane tidleg i 1969 for albumet *[[From Elvis in Memphis]]*.

Albumet nådde 69. plassen på ''Billboard'' 200-lista. *You'll Never Walk Alone* vart seinare gjeven ut på ny i 2006, i lag med andre billigalbum av Presley.. Albumet selde til gullplate 27. mars 1992, platina den 15. juli 1999, og 3x platina den 6. januar 2004 hos Recording Industry Association of America.

Albumet følgjer RCA-Camden si nyutgjeving av *[[Elvis' Christmas Album]]*, sidan det inneheld fire gospelinnspelingar frå dette albumet, som ikkje kom med på nyutgjevinga til RCA Camden av dette julealbumet i 1970. Dei originale fire gospelsongane vart gjevne ut i 1957 på ein RCA Victor-EP kalla «Peace in the Valley». 

## Innhald
 

## Kjelder

**Denne artikkelen bygger på «[[:en:You'll Never Walk Alone (Elvis Presley album)|You'll Never Walk Alone (Elvis Presley album)]]» frå ,  den 23. februar 2017.* 
*** oppgav desse kjeldene:*
C'mon Everybody av Elvis Presley

***C'mon Everybody*** er eit samlealbum av Elvis Presley gjeven ut 1. juli 1971. Alle songane frå dette albumet kom frå fire av filmane til Presley, og hadde tidlegare berre vore tilgjengeleg på EP-ar. Dei attverande EP-sppora frå desse fire filmane vart seinare gjevne ut på eit anna samlealbum, *[[I Got Lucky]]*, tre månader seinare. *C'Mon Everybody* selde til gullplate 6. januar 2004 av Recording Industry Association of America.

## Innhald
 

## Kjelder

**Denne artikkelen bygger på «[[:en:C'mon Everybody (album)|C'mon Everybody (album)]]» frå ,  den 23. februar 2017.* 
*** oppgav desse kjeldene:*
*C'mon Everybody - Sergent.com.au
Eilert Pedersen Præsteng

**Eilert Hagerup Prytz Pedersen Præsteng** () var ein norsk gardbrukar, trevarehandlar og stortingsmann frå Hemnes i Nordland. I perioden 1922-36 var han stortingsrepresentant for Frisinna Venstre og seinare Høgre, vararepresentant 1937-39.

Præsteng var son til ein gardbrukar. Frå unge år han var han fiskar, deltok i lofotfisket frå 1882 til 1898, dei siste 12 åra som høvedsmann. I 1890 kjøpte han farsgarden Presteng i Hemnes (Sør-Rana) og var gardbrukar i fleire ti år. Då han gav opp fisket, byrja han som skøytebyggar, og han dreiv handel med skøyter, båtar og trevarer til Lofoten, Vesterålen og Finnmark.

I tida frå kring 1900 var Præsteng mykje aktiv i den lokale samfunnsstyringa. Han var i til saman 15 år medlem i heradsstyret i Hemnes, og han var medlem i skulestyret, fattigstyret, og av liknings- og overlikningsnemnda. Dessutan var han forlikskommissær og styremedlem i Hemnes Elektrisitetsverk, samt formann i Hemnes telefonselskap og Hemnes meieriselskap. Heilt til han døydde var han styremedlem («direktør») i Hemnes Sparebank.

Gjennom stortingsvalet hausten 1921 kunne Præsteng rykke inn på fast plass på Stortinget, vald frå valkrinsen Nordland og for Frisinna Venstre. I den fyrste treårsperioden, 1922-24, var han medlem i Landbrukskomiteen. Etter attval i 1924 tok han sete 1925-30 i Jarnbanekomiteen. Då Frisinna Venstre byrja gå i oppløysing vandra Præsteng over til Høgre, og representerte det partiet frå 1928. Etter nye attval var han 1931-36 medlem i Veg- og jarnbanekomiteen. Ved stortingsvalet hausten 1936 stod han på tredjeplass på Nordland Høgre si kandidatliste, mot førre gongen fyrsteplass, men eit godt val for fylkespartiet gjorde at han vart fyrste vararepresentant og møtte såleis tre veker i 1937 og to veker i 1938 i staden for Cato Sverdrup.

## Kjelder
* 
* Gravminne
Aasmund Kulien

**Aasmund Kulien** () var ein gardbrukar, fødd i Kristiansand, oppvaksen og busett i Greipstad i Vest-Agder. Han var stortingsmann for Arbeidarpartiet og Vest-Agder i tida 1937 til 1953.

Kulien var son til ein tømrar og jordbrukar. 15 år gammal fekk han arbeid i eit gartneri i Kristiansand, og arbeidde i gartnaryrket til 1920. Åra 1910 til -13 gjekk han også på teknisk kveldsskule. I 1922 tok han over eit gardsbruk på Nodeland i Greipstad, og dreiv dette til han vart pensjonist.

Frå 1928 var Kulien medlem i Greipstad heradsstyre, og var med til NS-styret avvikla heradsstyret  i 1942. Valperioden 1934-36 møtte han ei tid på Stortinget som vararepresentant frå Vest-Agder. Hausten 1936 vart han vald til stortingsrepresentant frå same valkrinsen for Arbeidarpartiet. Ni år seinare vart han attvald, også i 1949 fekk han fornya tillit og sat såleis på Stortinget til 1953. Alle stortingssesjonane var han medlem i Landbrukskomiteen.

I tillegg til sitt politiske engasjement hadde Kulien fleire ulike tillitsverv. Han var mellom anna medlem 1946-60 av Direksjonen i Det Kongelige Selskap for Norges Vel, tida 1947-61 med i styret av Det norske hageselskap og formann siste sju åra, samt formann 1956-65 i Vest-Agder landbruksselskap og 1946-49 medlem av hovudstyret i Gartnerhallen.

## Kjelder
* Stortingsbiografi
Sakførar Ole Bergesen

**Ole Bergesen** () var ein norsk jurist og politikar frå Stavanger som representerte partiet Høgre på Stortinget i tida 1954-65.

Bergesen var son til ein skipsreiar. Etter eksamen artium i 1937 studerte han jus i Oslo og vart cand.jur. i 1941. Dei neste åra var han dommarfullmektig, til han i 1945 vart leiar for Landssvikavdelinga i Follo. Frå 1946 dreiv han sakførarforretning i heimbyen til han døydde i 1965. Jamsides var han åra 1946-54 lærar i sjørett ved Stavanger sjømannsskule. Dessutan var han styreformann 1946-53 i Rogaland Teater A/S 1946-1953 og 1952-65 for Trio fabrikker. 

Ved stortingsvalet 1953 vart Bergesen vald inn på Stortinget frå Rogaland, og vart sidan attvald to gongar. På Tinget var han nestformann 1954-61 i Protokollkomiteen og 1961-62-sesjonen medlem i Justiskomiteen. Frå oktober 1962 var han tilbake i Protokollkomiteen, fyrst som nestformann til 26. april 1963 og deretter vanleg medlem til han døydde i den siste sesjonen av hans tredje valperiode. Peter T. Molaug rykte då inn på fast stortingsplass.

## Kjelder
*Stortingsbiografi
Odd Vattekar

**Odd Vattekar** () var ein ein norsk kontorist og stortingsrepresentant frå Kyrkjebø i Sogn og Fjordane. Han representerte Vestfold fylke og Høgre på Stortinget i tida 1969-81. Frå 1981 til 1988 var han fylkesmann i Vestfold.

Vattekar var son til ein kjøpmann. Han tok eksamen ved Bergens katedralskole i 1934 og ved Oslo handelsgymnas i 1936. Frå 1942 til 1969 var han tilsett ved A/S Nordisk Aluminiumindustri i Holmestrand. Fram til 1945 var han sjefsekretær, deretter personalsjef 1945-59, kontorsjef 1959-65 og avdelingsdirektør 1966-69.

Frå 1969 representerte Vattekar partiet Høgre og Vestfold på Stortinget i tolv år. Han var medlem i Finanskomiteen 1969-75 og nestformann i Industrikomiteen 1975-81. Perioden 1973-77 var han medlem i Høgre sitt skatteutval. I 1979 vart han utnemnd til fylkesmann til Vestfold, eit embete han overtok i 1981 og styrte til 1988. Han var formann 1981-83 i fylkesskattestyret i Vestfold og 1981-88 i Tunsberg Stiftsdireksjon.

Vattekar var formann 1974-79 i Industrirådet i Vestfold. 

## Kjelder
*Stortingsbiografi
Akupunktur

**Akupunktur** (av latin *acus*, 'nål', og *punctura*, 'stikk') er ein gammal terapimetode som går ut på å stikka nåler inn i visse punkt på kroppen. Metoden er viktig i tradisjonell kinesisk medisin, men også ein del i vestlege samanhengar. Akupunktur blir mest brukt på menenske, men kan også brukast på dyr som ei form for smertelindring.

Det finst mange forskjellige filosofiar og teknikkar for akupunktur. Dei klassiske kinesiske teoriane om qi, meridianar og akupunkturpunkt har ikkje vitskapleg belegg.
Akupunktur er likevel ei alternativ medisinform som er blitt mykje studert, og er i utbreidd bruk over heile verda. Metoden kan verka ha effekt for ein del lidingar som kvalme, ryggsmerte og hovudverk,
 
sjølv om dette i dei fleste studiar gjerne kan forklarast som ein placeboeffekt.

## Kjelder

*
*
----
**Denne artikkelen bygger på «[[:en:Acupunture|Acupunture]]» frå ,  den 24. februar 2017.*
Magnus Stangeland

**Magnus Stangeland** () er ein norsk lærar, næringsdrivar og politikar frå Storebø i Austevoll. Han representerte Hordaland og Senterpartiet på Stortinget i tida 1985-97 og var president i Redningsselskapet 2000-05.

Stangeland var son til ein fiskar, og var sjølv fiskar fram til 1961. Dei neste åra utdanna han seg til kystskipper på fiskarfagskule og lærar på lærarskulen på Stord. Frå 1966-68 var han lærar ved Storebø skule og deretter idrettsinstruktør i Sjøforsvaret, før han i 1970 tok over rektorstillinga ved Storebø skule. I 1978 gav han opp læraryrket og vart dagleg leiar i Austevoll utbyggingsselskap til 1980. Åra 1981-85 var han administrerande direktør i District offshore A/S.

Perioden 1972-83 var Stangeland med i kommunestyret i Austevoll, ordførar 1976-81. Medlem i Hordaland fylkesting 1982-83. Valperioden 1981-85 var han vararepresentant for Senterpartiet på Stortinget, og møtte på Tinget nokre gongar. Frå 1985 til 1997 hadde Stangeland fast tingplass på Stortinget frå Hordaland 1985–1997. Alle tolv stortingssesjonane var han med i Samferdslekomiteen, som leiar dei siste fire.

Stangeland trekte seg ut av partipolitikken i 1997, og gjekk tilbake til stillinga som administrerande direktør i DOF Industri A/S, det tidlegare District offshore. Han var elles styreleiar 1999-2002 i Posten Norge BA, og frå 2000 i Kimek A/S, samt medlem i Statens nærings- og distriktsutbyggingsfond, også det frå 2000. I 2000 tok han over vervet som president i Redningsselskapet. Dette vervet hadde han i seks år fram til 6. desember 2005, då han gjekk av etter ei tid med mykje indre strid i selskapet. Stangeland var ei tid styreformann i Bergen Group ASA, der han har hatt ein stor eigarpost.

Etter ein rapport frå Riksrevisjonen i 2008 vart Stangeland og fleire andre tidlegare stortingsrepresentantar tiltalt for urettmessige utbetalingar av pensjon. For Stangeland sin del gjaldt det kroner 536 195, og fordi han hadde late vere å opplyse Stortinget sitt pensjonsstyre om at han hadde inntekter utover pensjonsbeløpet, i form av fast lønn frå AS Bergen Yards, styrehonorar og fri bil. Den 7. januar 2011 dømde Oslo tingrett Stangeland til 60 dagars fengsel utan vilkår. Stangeland anka dommen, og vart frifunnen av Borgarting lagmannsrett 29. november 2011. Riksadvokaten anka frifinninga til Høgsterett, som 23. april 2012 forkasta riksadvokaten si anke.

## Kjelder
*Stortingsbiografi
Morten Lund

**Morten Lund** () er ein norsk gardbrukar og politikar frå Bjugn i Sør-Trøndelag. Han var ordførar i Bjugn i seks år og representerte Senterpartiet og Sør-Trøndelag fylke på Stortinget i tida 1993-2005.

Lund var son til ein gardbrukar. Sjølv tok han examen artium i Trondheim i 1964, og gjekk ut av Vinterlandbruksskolen i Oslo i 1966. Han studerte dei neste åra til cand.agric. ved Noregs Landbrukshøgskule, ferdig 1970. Frå 1970-75 var han vitskapleg assistent ved NLH, samstundes som han arbeidde med ein doktorgrad han fullførte i 1975. Åra 1975-79 var han inspektør i Statens Arbeidstilsyn og var deretter gardbrukar i Bjugn til 1997.

Lund var varaordførar i Bjugn kommunestyre 1984-87 og ordførar 1987-93. Frå 1989 til -93 var han leiar av regionrådet for Fosen-kommunane og 1991-93 medlem av fylkestinget i Sør-Trøndelag. Stortingsperioden 1989-93 møtte han i kortare tid på Stortinget som vararepresentant. Etter å ha vorte vald inn på fast plass gjennom stortingsvalet i 1993, og attvald i 1997 og 2001, møtte han på Stortinget fram til 2005. Han var medlem i Kommunalkomitéen frå 1993 til mars 1999, deretter leiar i Næringskomitéen frå 27. mars 1999 til september 2001. Perioden 2001-05 var han medlem i Finanskomitéen.

Lund var med i Senterpartiet sitt landsstyre i to bolkar, 1985-90 og 1997-2001.

## Kjelder
*Stortingsbiografi
Gammaflexiviridae

***Gammaflexiviridae*** er ein virusfamilie som soknar til ordenen Tymovirales. Den einaste kjende slekta i familien er *Mycoflexivirus*, med *Botrytisvirus F* som einaste typeart. Soppar fungerer som naturleg vert.

Virusa er ikkje kapsla og har ein kurva, trådforma geometri. Dei har ein diameter på 12-13 nm og ei lengd på 720 nm. Genoma er lineære, måler omkring 6,8 kb og har 2 opne leserammer.

## Kjelder

**Denne artikkelen bygger på «[[:en:Gammaflexiviridae|Gammaflexiviridae]]» frå ,  den 24. februar 2017.*
Harald Halvorsen

**Harald Halvorsen** () var ein norsk telefonkontrollør og politikar frå Oslo. Han var stortingsmann for Socialdemokratene og seinare Arbeidarpartiet, vald frå valkrinsen Akershus.

Halvorsen var fyrstikkarbeidar frå han var ni år gammal. I 1894 fekk han arbeid i Elektrisk Bureau. Etter fire år i EB, arbeidde han ved Kristiania Telefonanlegg i tida 1898-1911. Frå 1911 hadde han stilling som telefonkontrollør. I tillegg underviste han i «praktiske telefonfag» ved Rikstelegrafens skole, og var styremedlem i Hypotekbanken.

I 1905 vart Halvorsen vald inn i heradsstyret i Aker, som representant for ei fråhaldsliste. Seinare representerte han Arbeidarpartiet og Socialdemokratane i heradsstyret. Med unntak for ein valperiode sat han i heradsstyret fram til 1934, i mange år også med plass i formannskapet. Han var medlem av skulestyret i to bolkar, ein føre 1910, og den andre etter 1920.

Ved stortingsvalet 1921 vart Halvorsen vald til sjette representant frå valkrinsen Akershus og det nyskipa Norges Socialdemokratiske Arbeiderparti, ei partigruppe som hadde brote ut av Det norske Arbeidarpartiet. Etter attval i 1924 heldt han fram som NSA-representant, til dess NSA og DnA slo seg saman framom stortingsvalet 1927. Deretter representerte han Arbeidarpartiet på Stortinget i fire periodar, heilt fram til Hitler-Tyskland okkuperte Noreg i april 1940. På Stortinget var han i alle år medlem i Post- og telegrafkomiteen/Post-, telegraf- og kystfartskomiteen, som sekretær 1922-27 og sidan formann.

Halvorsen var medlem i Arbeidarpartiet sitt sentralstyre frå 1927 til 1930.

Harald Halvorsens vei på Teisen i Oslo er kalla opp etter han.

## Kjelder
*
Thomas S. Falck

**Thomas Dorotheus Scheen Falck** () var ein norsk kjøpmann og skipsreiar frå Drammen. Han var far til Hans L. Falck og representerte Stavanger og Haugesund på Stortinget i 1874.

Thomas S. Falck var son til ein tollar. Han var fleire år utanlands for å lære seg handel, ei tid «assoscie» i eit handelsfirma i Newcastle upon Tyne i England. Frå 1862 var han kjøpmann og skipsreiar i Stavanger. To år seinare vart han i tillegg administrerande direktør i Stavanger sjøforsikringsselskap. Han var også styremedlem i Stavanger kreditbank og i Stavanger støyperi og dokk.

Frå 1864 var Falck medlem i Stavanger bystyre. For perioden 1874-76 vart han kåra til stortingsmann på valtinget 1873. Grunna sjukdom møtte han berre på 1874-sesjonen, medlem av bankkomiteen.

Falck døydde i Hillevåg i Hetland herad, 60 år gammal.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Oscar Nilssen

**Oscar Wilhelm Nilssen** () var ein svensk-norsk småbrukar og skogsarbeidar, fødd i Östmark i Sverige. Han representerte Arbeidarpartiet og Hedmark-bygdene på Stortinget frå 1922 til 1945.

Nilssen var fødd på eit torp i Östmark i Värmland, ei 15&nbsp;km aust om norskegrensa. Far hans var skogsarbeidar og utvandra seinare til USA, sjølv reiste han vestover i Finnskogen og inn i Hedmark fylke og Noreg. Frå 1896 var han skogsarbeidar. Tidleg i 1900-åra gifta han seg med ei kvinne frå Løten. Noko seinare forpakta han eit småbruk i Løten, men heldt fram med å arbeide i skogen. I 1911 slo han seg ned som småbrukar ved Ågård i Løten og vart same året norsk statsborgar.

Frå 1918 til 1923 var Nilssen formann i den lokale kooperasjonen, og medlem i representantskapet i Norges Kooperative Landsforening. Perioden 1917 til 1921 var han varaformann og kasserar i Norsk Skog- og Jordbruksarbeiderforbund. I 1921 vart han vald til leiar av Søndre Hedemarkens valkrins av Arbeidarpartiet, eit verv han hadde i 33 år. Ettersom krinsstyret fylgde utbrytarane inn i Norges Kommunistiske Parti ved partisplittinga i 1923, var han ekskludert i 18 dagar til mindretalet fekk skipa nytt krinsstyre for Arbeidarpartiet 1. desember 1923.

Nilssen vart vald til stortingsrepresentant for Det norske Arbeidarpartiet og frå valkrinsen Hedmark hausen 1921. Han vart så attvald ved dei seks nest stortingsvala i tida 1924 til 1936. Då Stortinget av 1937-40 ikkje vart oppløyst før fredsåret 1945, var han formelt stortingsmann i 24 år. Alle stortingssesjonane var han medlem i Skog- og vassdragskomiteen, 1925-27 som sekretær og 1934-45 som formann.

Nilssen var medlem av formannskapet i Løten heradsstyre frå 1916 til 1928. I perioden 1931 til 1940 var ordførar i Løten. Under okkupasjonen av Noreg vart han fjerna frå ordførarstolen av det nye styret i landet. Den 10. mars 1945 vart han arrestert og sat fengsla i Hamar fengsel til 21. mars, sidan sat han i Grini fangeleir til krigen var over. Han tok då over ordførarvervet att, for nokre få månader.

## Kjelder
*
Schmidtea mediterranea

***Schmidtea mediterranea*** er ein flatmakk som lever i ferskvatn. Han vert nytta som modellorganisme mellom anna for regenerering. Arten er i stand til å danna heile organismar frå små avskorne bitar på sju dagar.

*S. mediterranea* finst vest i Middelhavet, på øyar som Mallorca og Sicilia og i Tunisia og Catalonia.

## Kjelder
Indol

**Indol** er ei kvit, krystallinsk, organisk sambinding med smeltepunkt 52,5 °C og kjemisk formel . I heilt rein tilstand har indol ei blomeliknande lukt, særleg ved låg konsentrasjon. Dette gjer at indol har vore nytta i parfymelaging. Indol er vanlegvis ureina med litt skatol og har då ei vond lukt.

Indol vart fyrste gongen framstilt av indigo, men kan lagast syntetisk etter fleire metodar. Det finst i steinkoltjøre og i små mengder i sjasmin og appelsinblomeolje. Det er òg eit fysiologisk produkt, sidan det oppstår ved ròte og under melting i tarmkanalen. Det finst difor i menneskeavføring. Kjemisk er indol ein benzopyrrol.

## Kjelder
Karbamidsyre

**Karbamidsyre** eller **karbaminsyre** er ei ustabil organisk syre som ikkje er kjend i fri tilstand, men som salt, esterar og andre derivat. Ho er halvamidet til karbonsyre og har kjemisk formel .

## Derivat
Av salta er ammoniumsaltet () mest kjent. Det vert danna av karbondioksid og ammoniakk og er eit mellomtrinn i ureasyntesen. Det er med i hjortetakksalt og vert nytta som gjødningsmiddel.

Esterane av karbamidsyre vert kalla uretan og ei rad av dei vert nytta medisinsk. Eit kjent lækjemiddel med uretanoppbygging er meprobamat. Polyuretan og uretanharpiksar er polymerar som har ei stor rolle i måling- og plastindustrien.

## Kjelder
Sirkulær sannsynleg feil

**Sirkulær sannsynleg feil** eller **CEP** (frå engelsk *circular error probable*) er ein talindikator for prosjektilvåpen eller missil sitt forventa treffområde, 
og eit mål på presisjonen. Talet vert oppgitt i meter på ein radius rundt målet der halvparten (50 %) av stridshovuda eller prosjektila treff. Med dette fylgjer at eit lågt tal gjev høg presisjon.
Som døme kan nemnast den første amerikanske Pershing-raketten (MGM-31) med CEP på 400 meter, medan den neste versjonen, Pershing-2, hadde CEP på berre 30 meter.

CEP byggjer på ei multivariat normalfordeling, men kan også synast ved hjelp av normalfordeling. Sannsynstettleiksfunksjonen til normalfordelinga gjev 
:f(x) = {1 \over \sigma\sqrt{2\pi} }\,e^{-{(x-\mu )^2 \over 2\sigma^2}},
der *&mu;* er venta verdi (her sentertreff) og *&sigma;* er standardavvik (gjeve i gjennomsnittleg feilradius). Ei grafisk framstilling med feilmargin langs den horisontale aksen 
og talet på treff langsmed den vertikale aksen vil danne ei kurve som minner om ei bjølle – derav det engelske uttrykket *bell curve*. CEP gjev då det prosentvise middelavviket.

## Kjelder

**Denne artikkelen bygger på «[[:en:Circular error probable|Circular error probable]]» frå ,  den 25. februar 2017.*
Johan Mathiassen

**Johan Mathiassen Moe** () var ein svensk-norsk gardbrukar og politikar som representerte Arbeidarpartiet på Stortinget frå 1927 til 1945.

Mathiassen var son til ein bonde i Kville sokn i Bohuslän. Han flytta til Sandar i Noreg i 1894 og arbeidde i to år som tenestekar på eit gardsbruk. Sidan var han i fire år køyrekar i Kristiania og forpakta så gardsbruk. I 1903 han reiste tilbake til Sandar og arbeidde i sju år på Framnes mekaniske verksted. Etter han hadde vorte norsk statsborgar kjøpte han i 1910 ein gard på Mo i Sandar, og dreiv denne i lang tid.

Mathiassen var medlem av Sandar heradsstyre frå 1913 til 1940, mest heile tida hadde han plass i formannskapet. Elles var han i mange år medlem i likningsnemnda og i fattigstyret.

Hausten 1927 vart Mathiassen vald til stortingsrepresentant for Arbeidarpartiet, den aller fyrste Arbeidarparti-representanten frå valkrinsen Vestfold. Sidan vart han attvald både i 1930, 1933 og 1936. Den fyrste treårsbolken var han medlem i Protokollkomiteen, frå 1931 hadde han fast plass i Landbrukskomiteen.

## Kjelder
*
TERCOM

**Terrain Contour Matching**, eller **TERCOM**, er ei etablert engelsk nemning på eit navigasjonssystem som primært vert brukt om kryssarmissil. På nynorsk vert dette omlag «landskaps-kontur-attkjenning». Systemet brukar eit tredimensjonalt konturkart teke frå satellitt eller rekognoseringsfly. Kartet er så overført til ei datamaskin inne i kryssarmissilet som samanliknar kartet med ein høgdemålar. På denne måten kan missilet korrigera kursen til missilet nøyaktig i høve til tråleiknavigasjonen, som i regelen òg er ein del av navigasjonssystemet i missilet. TERCOM gjev òg missilet høve til å flyga lågt og nærare hindringar på bakken, noko som gjer det lett å koma unna oppdaging frå fienden sin radar.

## Kjelder

*
*
*
**Denne artikkelen bygger på «[[:en:TERCOM|TERCOM]]» frå ,  den 26. februar 2017.*
Tråleiknavigasjon

**Tråleiknavigasjon** eller **tregleiksnavigasjon** (engelsk *Inertial Reference System*) er eit navigasjonssystem basert på akselerasjon og rotasjon av fleire tråleikssensorar.  

Slike system vert brukt mellom anna i missil, fly og romfartøy. Det viktigaste instrumentet er eit presist gyroskop. Systemet nyttar òg andre system som mæler akselerasjon og rotasjon, alle med tre aksar, og reknar ut frå desse verdiane kvar eininga er til kvar og ei tid. 
Tidlegare vart det brukt gyrosystem, men seinare er optisk utstyr, etter kvart med kvartskrystallteknologi vanlegare og billegare.

Ein av fordelane med desse systema er at dei er uavhengige av utstyr utanfor fartyet og vert vanlegvis ikkje påverka av jamming eller elektronisk krigføring.
Dei siste åra har nye krystall og halvleiarkomponentar gjort det mogleg å bruka denne teknikken i vanlege videokamera for å stabilisera biletet ved smårørsler i kameraet.
Mange fly har to sjølvstendige system og viser posisjonen som vert gjeve av begge systema. 

Andre navigasjonshjelpemiddel i flya er kompass, gyrokompass, GPS og radionavigasjonshjelpemiddel.

## Kjelder

**Denne artikkelen bygger på «[[:no:Treghetsnavigasjon»|Treghetsnavigasjon]]» frå ,  den 26. februar 2017.*
Kristian Asdahl

**Kristian Asdahl** () var ein norsk industrileiar og politikar frå Nes i Akershus. Mellom 1954 og 1969 representerte han partiet Høgre og Akershus fylke på Stortinget i tre valperiodar.

Asdahl var odelsgut, men valde å overlate odelsretten til den yngre broren Erland Asdahl. Sjølv gjekk han handelsskule i 1939, og tok examen artium i 1944. Under andre verdskrigen var han frå 1943 troppssjef i heimestyrkane i Nes.

Allereie frå 1939 til 1946 styrte Asdahl firmaet E. Asdahl AS i Årnes, eit firma far hans eigde. Dei neste åra utdanna han seg til siviløkonom ved Handelshøjskolen i København. I 1949 vende han heim og tok over firma E. Asdahl, som han eigde til 1958. Frå 1949 til 1972 var han tilsett i ulike stillingar i Stavanger Electro-Staalverk AS i Jørpeland, medan han var administrerande direktør i Stavanger Staal AS 1951-53 og 1954-63.

I politikken var Asdahl 1951-55 medlem av landsstyret i Unge Høgre og 1955-57 viseformann. Han kom inn på Stortinget frå Akershus gjennom stortingsvalet 1953. Ved neste stortingsval rauk han ut, men sikra seg ny plass i 1961 og vart attvald i 1965. Etter det siste valet spelte Asdahl ei avgjerande rolle då Høgre si stortingsgruppe skulle velje mellom Bent Røiseland frå Venstre og Per Borten frå Senterpartiet som statsminister. Han talte i alle år varmt for eit breitt samarbeid på den såkalla borgarlege sida i partipolitikken.

Asdahl var medlem i Høgre sitt landsstyre frå 1954 til 1961. Han var formann 1965-77 og 1984-91 i Noregs Bank sin representantskap, og viseformann i den mellomliggjande perioden.

I 1997 var Asdahl tildelt Kongens fortjenstmedalje i gull for samfunnsnyttig innsats. Han døydde i Bærum, der han hadde budd i lang tid.

## Kjelder
*Stortingsbiografi
Ola Solberg

**Ola Solberg** () var ein norsk redaktør og politikar frå Heradsbygd i Elverum. Han representerte Arbeidarpartiet på Stortinget i tida 1928-45, vald frå kjøpstadene i Telemark og Vest-Agder.

Solberg var son til ein småbrukar og målar. Etter å ha fullført lærarskulen på Elverum i 1907, fekk han seg jobb i avisa *Solungen*. I 1909 arbeidde han som redaksjonssekretær i Bratsberg-*Demokraten* i Skien og 1910 i Osloavisa *Sosial-Demokraten*. Han slo seg til ro etter han tok over redaktørstillinga i avisa *Sørlandet* i Kristiansand i 1911. I 1924 flytta han til Arendal, der han redigerte avisa *Tiden* til han vart pensjonert.

Solberg sat i ei rad kommunale utval og styre, både medan han budde i Kristiansand og seinare i Arendal. Mellom anna var han forlikskommissær i Kristiansand og styreformann frå 1945 i Noregs Bank si avdeling i Arendal. Han var ordførar for Arendal bystyre 1945-47.

Frå 1928 var Solberg stortingsrepresentant frå valkrinsen som omfatta Notodden, Skien, Porsgrunn, Brevik, Kragerø, Risør, Arendal og Grimstad. Etter attval i dei tre etterfølgjande stortingsvala, vart han verande stortingsmann til 1945. I alle år på Stortinget var han medlem i Universitets- og fagskulekomiteen, som sekretær 1937-45.

## Kjelder
*
Fenghette

Ei **fenghette** (òg kalla **sprenghette**, **sprengkapsel**, **knallhette** og **knallperle**) er ei lita eksplosiv ladning som vert brukt for å detonera større mengder sprengstoff. Fenghetter vert vanlegvis detonert med elektrisitet eller lunte.

Føremålet med å bruka fenghetter er for å unngå å transportera større mengder kjenslevart sprengstoff.  Fenghettene er svært kjenslevare, men inneheld små mengder sprengstoff.  Detonasjonen av ein fenghette vert då brukt til å detonera til dømes dynamitt, som er mindre kjenslevart. Ein tilsvarande innretning som kan påverkast med fysisk deformering vert kalla tennhette og er brukt i skytevåpen.

## Historie
Den fyrste fenghetta vart demonstrert i 1745, då ein Dr. Watson frå Royal Society of England demonstrerte at ein elektrisk gneiste frå ei leidnerflaske (primitiv kondensator) kunne setja fyr på svartkrut.

I 1750 produserte Benjamin Franklin i Philadelphia ei kommersielt tilgjengeleg fenghette. Ho bestod av eit røyr av papir fylt med svartkrut, med leidningar ut begge endane. Dei to leidningane var nær kvarandre inni fenghetta, men rørte ikkje kvarandre. Ei høg elektrisk spenning skapte ein gneiste mellom leidningane, noko som kunne setja fyr på fenghetta.

I 1822 vart den første fenghetta med glødetråd laga av Robert Hare. Han brukte ein enkelt tynn leidning gjennom fenghetta som tende ei blanding (truleg av kaliumklorid/arsen/svovel) då ho vart varm. Denne blandinga tende igjen ei større ladning pakka svartkrut.

I 1867 innførte Alfred Nobel den første pyrotekniske fenghetta. Ho brukte Hg(ONC)2 for å detonera dynamitt. I 1868 lanserte H. Julius Smith ein fenghette med gneistetenning av Hg(ONC)2, den første elektriske fenghetta som kunne detonera dynamitt.

I 1875 utvikla og lanserte Perry Gardiner og Smith samtidig og uavhengig av kvarandre fenghetter som kombinerte glødetråd og kvikksølvfulminat, Hg(ONC)2. Desse var forgjengaren til moderne fenghetter, som rett nok brukar andre kjemiske samansetjingar, men elles er ganske like Gardiner og Smith sine fenghetter.

## Sjå òg
* Tennhette

## Kjelder

**Denne artikkelen bygger på «[[:nb:Fenghette|Fenghette]]» frå ,  den 26. februar 2017.*
Brannrøyr

**Brannrøyr** var ei lunteliknande innretning på granatar, bomber og torpedoar som tende eksplosiva i rett tid i tilhøve til ynskt effekt. I gamle artillerigranatar vart brannrøyret rett utover langs løpet på kanonen og røyret var fylt med krut som brann ei bestemd tid, slik at granaten eksploderte etter ein kjend brenntid. I nyare brannrøyr skjer forbrenninga på plater eller spiralar som kan dreiast eller på andre vis verte endra for å påverka brenntida. Dei vert tende i det granaten vert skoten ut viss granaten skal sprengast etter ei gjeven flukttid, eller ved anslag viss granaten skal sprengast etter innslag.

Brannrøyr i bomber og torpedoar var gjerne mekaniske og drivne av ein propell for å mæla fallhøgd eller utgått distanse. Brannrøyr i luftvernskyts kan vera trykkstyrt.

Moderne brannrøyr er ofte ei elektronisk innretning som avgjer tenningstidspunkt anten ved fjernstyring eller når granaten er på rett stad. Optimalt stad for detonasjon kan då kalkulerast ut frå måledata gjeve av fleire tilhøve, men ofte inkluderer det ei form for nærleikdeteksjon. Slike brannrøyr vert omtalt som nærleiksbrannrøyr.

## Kjelder

**Denne artikkelen bygger på «[[:nb:Brannrør|Brannrør]]» frå ,  den 26. februar 2017.*
Frida Hansdotter

**Frida Marie Hansdotter** () er ein svensk alpin skirennar frå Västerås. Ho har frå 2013 til -17 vunne tre individiduelle VM-medaljar og to i lagtevling. To av medaljane er i sølv, tre i bronse. Hansdotter er spesialist i slalåm, med 24 (4-15-5) pallplasseringar i verdscupen i alpine greiner i tida 2009-17. Ho vann FIS-pokalen i slalåm 2016-sesongen, etter å ha vorte nummer to dei to føregåande sesongane. I 2016 enda ho på femteplass i FIS-verdscupen totalt.

### Medaljar og besteplasseringar i internasjonale meisterskap
*2007: Nr 30 i super-G under VM i Åre
*2009: Nr 15 i slalåm under VM i Val-d’Isère
*2010: Nr 15 i slalåm under Vinter-OL i Vancouver
*2011: Nr 8 i slalåm under VM i Garmisch-Partenkirchen
*2013: Sølv lagtevlinga, bronse i slalåm og nr 5 i storslalåm under VM i Schladming
*2014: Nr 5 i slalåm og nr 13 i storslalåm under Vinter-OL i Sotsji
*2015: Sølvmedalje i slalåm under VM i Vail/Beaver Creek
*2017: Bronsemedaljar i slalåm og i lagtevlinga under VM i St. Moritz

## Kjelder

**Denne artikkelen bygger på «[[:de:Frida Hansdotter|Frida Hansdotter]]» frå ,  den 26. februar 2017.*
Michaela Kirchgasser

**Michaela Kirchgasser** () er ein alpin skirennar frå Schwarzach im Pongau i forbundslandet Salzburg i Austerrike. Ho vann VM-gull i lagtevlinga med Austerrike både i 2007, 2013 og 2015. Elles har ho sikra seg to VM-sølv og like mange bronsemedaljar i tida 2007-17. Kirchgasser har per februar 2017 to verdscupsigrar i slalåm og ein i storslalåm. I alt har ho 17 (3-6-8) pallplasseringar i verdscupen i alpine greiner, sju av dei i kombinasjonstevlingar.

### Medaljar og besteplasseringar i internasjonale meisterskap
*2006: Nr 5 i slalåm og nr 6 i kombinasjon under Vinter-OL i Torino
*2007: Gullmedalje i lagtevlinga, nr 4 i storslalåm under VM i Åre
*2009: Nr 5 i storslalåm under verdsmeisterskapen i Val-d’Isère
*2010: Nr 9 i kombinasjon under Vinter-OL i Vancouver
*2011: Sølvmedalje i lagtevlinga under VM i Garmisch-Partenkirchen
*2013: Gull i lagtevlinga, sølv i slalåm og nr 4 i kombinasjon under VM i Schladming
*2014: Nr 7 i kombinasjon under Vinter-OL i Sotsji
*2015: Gull i lagtevlinga, bronse i kombinasjon under VM i Vail/Beaver Creek
*2017: Bronsemedalje i kombinasjon, nr 6 i slalåm under VM i St. Moritz

## Kjelder

**Denne artikkelen bygger på «[[:de:Michaela Kirchgasser|Michaela Kirchgasser]]» frå ,  den 26. februar 2017.*  
 
## Bakgrunnsstoff
*
Stridshovud

Eit **stridshovud** er den delen av eit missil, rakett eller torpedo som skal gje verknad i målet.  Ofte er dette sprengstoffet, men òg kjemiske og biologiske stridshovud finst, i tillegg til atomstridshovud. For å få dette sprengstoffet til å tenne, må det til ei fenghette eller eit brannrøyr til, så stridshovudet har to hovuddelar.

## Kjelder

**Denne artikkelen bygger på «[[:no:Stridshode|Stridshode]]» frå ,  den 26. februar 2017.*
Leif Kristian Nestvold-Haugen

**Leif Kristian Nestvold-Haugen** () er ein norsk alpin skirennar frå Bærum som vann bronsemedaljen i storslalåm under VM i alpine greiner 2017. Han er medlem av Lommedalens Idrettslag.

## Kjelder

**Denne artikkelen bygger på «[[:de:Leif Kristian Haugen|Leif Kristian Haugen]]» frå ,  den 26. februar 2017.*  
 

## Bakgrunnsstoff
*
Tessa Worley

**Tessa Worley** () er ein fransk alpin skirennar frå Annemasse i Haute-Savoie. Ho har spesialisert seg i storslalåm og vart verdsmeister i øvinga i såvel 2013 som 2017. Både i 2011 og 2017 vann ho VM-gull i lagtevlinga med Frankrike, medan ho i 2011 sikra seg ein bronse i spesialøvinga storslalåm.

Worley har pr februar 2017 vunne elleve renn i verdscupen i alpine greiner i tida 2008-17, og alle 19 (11-4-4) pallplasseringane har kome storslalåm.

### Medaljar og besteplasseringar i internasjonale meisterskap
*2009: Nr 7 i storslalåm under verdsmeisterskapen i Val-d’Isère
*2010: Nr 16 i storslalåm under Vinter-OL i Vancouver
*2011: Gullmedalje i lagtevlinga, bronsemedalje i storslalåm under VM i Garmisch-Partenkirchen
*2013: Gullmedalje i storslalåm under verdsmeisterskapen i Schladming
*2015: Nr 24 i super-G under VM i Vail/Beaver Creek
*2017: Gull i storslalåm og gull i lagtevlinga, nr 8 i super-G under VM i St. Moritz

## Kjelder

**Denne artikkelen bygger på «[[:de:Tessa Worley|Tessa Worley]]» frå ,  den 26. februar 2017.*
Aleksander Kilde

**Aleksander Aamodt Kilde** () er ein norsk alpin skirennar frå Bærum som vann verdscupen i alpine greiner 2020. Han er medlem i Lommedalens IL.

## Karriere
Kilde sigra vinteren 2016 i to renn i verdscupen i alpine greiner, det fyrste i eit utforrenn og det andre i super-G. Med fleire gode plasseringar i super-g-tevlingane vann han super-g-cupen og han enda på sjuandeplassen i kampen om fyrstepremien i verdscupturneringa. I 2020-sesongen presterte Kilde jamt godt både i yndlingsøvinga super-g, utfortevlinga og storslalåmrenn, nok til å vinne ein knipen siger i verdscupen framom franske Alexis Pintureault og med sin eigen landsmann Henrik Kristoffersen på tredjeplass.    

Kilde har pr 2020 delteke i to olympiske vinterleikar og tre verdsmeisterskap, utan å kome på medaljeplass. Under verdsmeisterskapen i alpine greiner 2017 vart Kilde nummer fire både i super-g og i kombinasjonstevlinga, dessutan vart han sjettemann i utforrennet.

### Verdscupsigrar i enkeltrenn

## Kjelder

**Denne artikkelen bygger på «[[:de:Aleksander Aamodt Kilde|Aleksander Aamodt Kilde]]» frå ,  den 13. mars 2020.*  

## Bakgrunnsstoff
*
GRU

**GRU** (russisk *ГРУ*, akronym av *Гла́вное Разве́дывательное Управле́ние*, *Glavnoje Razvedyvatelnoje Upravlenije* (norsk: 'Hovuddirektorat for etterretningstenesta') var Sovjetunionen si militære etterretningsteneste. Frå 2017 heiter det berre Hovuddirektoratet. Dei fleste, jamvel dei fleste russarar, nyttar likevel framleis den gamle nemninga: GRU.

GRU vart oppretta i 1918 av Lenin for å ta hand om all militær etterretning. Det opererte gjennom underavdelingar over heile verda, mellom anna i signaletterretningsstasjonen på Cuba og i det tidlegare Sovjetunionen, særleg i Litauen og Latvia. Vidare hadde GRU plassert offiserar på dei fleste sovjetiske ambassadar, og desse hadde ansvar for innsamling av etterretningsmateriale og samarbeid med, eventuelt motarbeiding av, dei lokale etterretningstenestene.

GRU har mellom anna det overordna operative ansvaret for spesialstyrkene (*[[SPETSNAZ]]*).
Av kjende GRU-agentar kan nemnast svenske Stig Wennerström.

## Emblem

Fil:ГРУ Малая эмблема 1997.JPG|Lite GRU-emblem.
Fil:ГРУ Средняя эмблема 1997.JPG|Vanleg jakke-emblem for GRU-folk.
Fil:ГРУ Большая эмблема 1997.JPG|Stort jakke-emblem for offiserar).
Fil:Specnaz.jpg|Emblem på jakke-ermet for SPETSNAZ.


## Sjå òg
* KGB

## Kjelder


**Denne artikkelen bygger på «[[:nb:GRU|GRU]]» frå ,  den 26. februar 2017.*  


## Bakgrunnsstoff
Fredrik Sandberg

**Fredrik August Zahn Sandberg** () var ein norsk jurist og embetsmann, fødd i Fredrikstad. Han var stortingsrepresentant frå Moss og Drøbak i tida 1874-79. Christen Sandberg var far hans.

Fredrik Sandberg vart student i 1844 og cand.jur. i 1853. Han var fullmektig hos byfuten i Moss frå 1854, overrettsakførar frå 1857. I 1875 fekk han stillinga som politimeister i Moss, frå 1881 til han døydde i 1901 var byfut same staden.

Sandberg var i mange år medlem av bystyret i Moss, eit par gongar som ordførar. Tingbolkane 1874-76 og 1877-79 var han valkrinsen Moss og Drøbak sin representant på Stortinget. 1874-sesjonen var han medlem i Justiskomite nr 2, sidan i Justiskomiteen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*
Ski-VM 2017

**Verdsmeisterskapen på ski i nordiske greiner 2017** vart arrangert i perioden 22. februar til 5. mars 2017 i Lahti i Finland. 21 tevlingar vart avvikla i løpet av meisterskapen. Det var sjuande gongen eit ski-VM fann stad i Lahti, sist i 2001.

## Langrenn menn
### Sprint, fristil



**Dato:** 23. februar 2017

### 15 km klassisk stil



**Dato:** 1. mars 2017

### 30 km/stilbyte

 

**Dato:** 25. februar 2017

### 50 km fellesstart fristil



**Dato:** 5. mars 2017

### Lagsprint, klassisk stil



**Dato:** 26. februar 2017 

### 4 × 10 km stafett



**Dato:** 3. mars 2017 

## Langrenn kvinner
### Sprint fristil



**Dato:** 23. februar 2017

### 10 km klassisk stil



**Dato:** 28. februar 2017

### 15 km/stilbyte



**Dato:** 25 februar 2017 

### 30 km fellesstart fristil




**Dato:** 4. mars 2017 

### Lagsprint, klassisk stil



**Dato:** 26. februar 2017

### 4 × 5 km stafett



**Dato:** 2. mars 2017 

## Kombinert
### Normalbakke &10 km



**Dato:** 24. februar 2017

### Storbakke & 10 km



**Dato:** 1. mars 2017

### Lagtevling (normalbakke & 4x5 km)

**Dato:** 26. februar 2017 

### Tomannsstafett (storbakke & 15 km á 10 etappar)

**Dato:** 3. mars 2017 

## Skihopping menn
### Normalbakke




**Dato:** 25. februar 2017

### Storbakke




**Dato:** 2. mars 2017 

### Lagtevling



**Dato:** 4. mars 2017 

## Skihopping kvinner



**Dato:** 24. februar 2017

## Skihopping mixlag

 

**Dato:** 26. februar 2017 

## Kjelder

**Denne artikkelen bygger på «[[:de:Nordische Skiweltmeisterschaften 2017|Nordische Skiweltmeisterschaften 2017]]» frå ,  den 28. februar 2022.*
Frederik Norgreen

**Frederik Wilhelm Weidemann Norgreen** () var ein norsk embetsmann og stortingsmann, fødd på Eidsvoll. Han representerte Finmarkens amt (Troms og Finnmark) Stortinget 1862-66 og Hedemarkens amt 1874-76.

Norgreen var son til ein militær offiser. Sjølv vart han student i 1835 og cand.jur. i 1842. Deretter var han sorenskrivar- og futfullmektig i to år og frå 1845 kopist i Revisjonsdepartementet. Han var så underrettssakførar 1849 i Smålenene og 1851 i Buskerud. I tida frå 1855 til 1867 var han fut og sorenskrivar i Tana, med unnatak for 1861-62 då han var sorenskrivar i Nord-Gudbrandsdal. Sidan i livet var han sorenskrivar 1867-79 i Nord-Østerdal, busett på Tynset, og 1879-99 i Solør, busett i Grue.

Etter å ha vore fyrste varamann til Stortinget 1859-60 frå Finmarkens amt, representerte Norgreen same valkrinsen på Stortinget 1862-63, Omframtstortinget 1864 og Stortinget 1865-66. Då han var komen til Hedmark, møtte han på Stortinget 1874-76 som fjerde representant frå landkommunane i amtet. På Stortinget var han 1862-63 medlem av Justiskomite nr 2, 1865-66 sekretær i Konstitusjonskomiteen, 1874 medlem i Justiskomite nr 1 og 1875-76  formann i Justiskomiteen.

Norgreen døydde i Vinger i 1902.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Ommund Norheim

**Ommund Ommundsson Norheim** () var ein norsk bladmann og fattigforstandar frå Time i Rogaland.

Norheim var son til ein gardbrukar og lensmann. Sjølv tok han studenteksamen i 1869, og andreeksamen året etter. Han var forretningsførar og seinare redaksjonssekretær i Vestlandsposten. Frå 1890 var han fattigforstandar i Stavanger.

Norheim var medlem av bystyret i Stavanger i tida 1885-1910. For stortingssesjonen 1892-94 vart han kåra til andre varamann på valtinget, men møtte heile perioden då den valde representanten, Lars Oftedal, sa frå seg valet vinteren 1892 og fyrste varamann melde forfall. Norheim var medlem av Gasje- og pensjonskomiteen.

Ingebret Svennsson Mossige var farbror til Norheim.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Universitetet i Søraust-Noreg

**Universitetet i Søraust-Noreg** (**USN**) er eit norsk statleg universitet som vart oppretta 4. mai 2018. USN er ei vidareføring av Høgskolen i Telemark, Høgskolen i Vestfold og Høgskolen i Buskerud, som fusjonerte til éin institusjon i perioden 2014–2016, med namnet Høgskolen i Søraust-Noreg. 

USN har åtte campusar som ligg på følgjande stader: Bø, Porsgrunn, Notodden, Rauland, Drammen, Hønefoss, Kongsberg og Horten (Bakkenteigen).  Til saman har USN 88 bachelorutdanningar, 44 masterutdanningar og 8 doktorgradsprogram. Målt i tal på studentar er USN mellom dei største i Noreg innan høgare utdanning.

## Kjelder

**Denne artikkelen bygger på «[[:nb:Universitetet i Sørøst-Norge|Universitetet i Sørøst-Norge]]» frå ,  den 26. april 2020.*  
 

## Bakgrunnsstoff
*
Stig Wennerström

**Stig Erik Constans Wennerström** () var ein svensk oberst i flyvåpenet, spion for Sovjetunionen og dømd for spionasje.

## Liv og virke
### Bakgrunn
Stig Wennerström var fødd i Stockholm som son av major Gustaf Wennerström og Ester Berggren. Han gifta seg i 1939 med Ulla-Greta Carlsson, dotter av konsul Eric Carlsson og Helga Andersson. 

### Militær
Wennerström vart fenrik i marinen i 1929, og tok deretter flyutdanning. I 1936 vart han løytnant i flyvåpenet, i 1939 kaptein, i 1944 major, i 1946 oberstløytnant og i 1951 oberst. 

Under andre verdskrigen var han flyattaché og gjorde teneste i Moskva i perioden 1940-41. Etter krigen var han i Moskva i åra 1949-52 og i Washington i 1952-57. Han var arveprins Gustaf Adolfs sin adjunkt i åra 1938-47. I tillegg var han lærar ved den svenske flykrigshøgskulen og den kongelige sjøkrigsskulen.

Det fanst to høgt verdsette svenske GRU-agentar i denne perioden, ein hadde kodenamnet *Ørnen* (Wennerström), i tillegg var det òg ein agent som gjekk under kodenamnet *Getingen* («kvepsen»). Identiteten til den sistnemnde er aldri blitt klarlagt.

Wennerström avslørte så godt som heile det svenske forsvaret til Russland på 1950-talet. Dessuten overlét han heile det danske *Drakenprosjektet* til Sovjetunionen. Wennerström arbeidde òg som militærattaché i Washington der han var til stor nytte for GRU. 

Allereie i 1943 fekk den svenske Säkerhetspolisen (Säpo) mistanke om at Wennerström arbeidde i tysk teneste. I 1947 vart det funne indikasjonar på at han hadde kontakter med Sovjetunionen, men dette kunne ikkje bevisast tilstrekkeleg.

### Avslørt som spion
Mot slutten av 1950-talet vart spaninga mot Wennerström intensivert, og hushjelpa hans vart verva som agent for Säpo. I juni 1963 melde ho at ho hadde funne nokre gøymde filmrullar. Filmane viste seg å innehalde bilde av graderte dokument, og Wennerström vart pågripen nokre veker seinare, den 25. juni 1963. 

Han vart dømd til livsvarig straffarbeid, men 6. oktober 1973 bestemte regjeringa Palme å gjera om straffa til 20 års fengsel, noko som førte til at han kunne prøveløslatast etter at halve straffa var sona. 6. september 1974 slutta Den svenske riksdagen å innvilge prøvelauslating.

Wennerström skreiv memoarane sine etter lauslatinga. Han grunngav handlingane sine med at han bidrog til å oppretthalda terrorbalansen og gjennom dette freden.

## Innflytelse
Den svenske rockegruppa Reeperbahn (med mellom andre Olle Ljungström) har skrive ein song med tittelen «Kalla kriget» som handlar om Stig Wennerström.

## Kjelder

**Denne artikkelen bygger på «[[:nb:Stig Wennerström|Stig Wennerström]]» frå ,  den 27. februar 2017.*  
 

## Bakgrunnsstoff
* Svensk storspion død - nyhetsoppslag i VG